**З А П И С Н И К**

од 57-ма итна седница на Советот на Општина Прилеп, одржана

на 24.06.2021 година, со почеток во 10,oo часот

Седницата ја отвори и со неа раководеше Претседателот на Советот на Општина Прилеп, Еленче Tашковска.

Почитувани членови на Советот!

Ја отворам 57-мата итна седница на Советот на Општина Прилеп, која се одржува електронски преку комуникациски уреди и констатирам дека, од вкупно 27 членови на Советот, на седницата присуствуваат, ќе преминеме сега на поединечно прозивање

Еленче Ташковска тука , Јулијана Цековска тука, Зорица Кочоска тука, Светлана Велеска тука, Тони Камчески тука, Никола Багески тука, Елизабета Сурлаџија тука, Адем Мамудоски тука, Валентин Божиноски тука, Александар Чапкуноски тука, Хари Шојлески тука, Жарко Северкоски тука, Кире Тинтоски тука, Ивона Кузмановиќ тука, Александар Китаноски тука, Дејан Проданоски, Дејан Проданоски, ќе се навратиме уште еднаш, Борче Јовчески тука, Ирена Стерјовска – Локвенец тука, Кирил Ѓорѓиески тука, Јулијана Силјаноска тука, Виктор Здравески тука, Андријана Ристеска тука, Винета Лозаноска тука, Никола Габроски, Никола Габроски, ќе се навратиме уште еднаш, Сами Ајдини тука, Кети Бикоска, тука.

Дејан Продановски ме слушаш? Гледам дека е најавен, а, сега се конектира и Никола Габроски.

Марија исконтактирај ги Дејан и Никола. Мора да провериме технички Марија со двајцата колеги, највероватно имаат некој технички проблем.

Марија Маркоска: Да ве информирам се слушнав и со Дејан и со Никола, Дејан веќе се уклучил, Никола имал проблем со конекцијата но како што гледам е уклучен и тој, не е на работа за да може да дојде во Општина. Се надевам дека ќе го среди проблемот.

**ЕЛЕНЧЕ ТАШКОСКА:**

Добро, Дејан се слушаме Дејан? Добро сега ве слушаме. Значи Никола ќе ни се приклучи, гледам дека е уклучен откако ќе ги отстрани техничките проблеми.

Ви благодарам и констарирам дека од вкупно 27 членови на Советот на седницата се најавени 26 членови на Советот, па спрема тоа Советот може полноважно да одлучува.

Ве известувам дека на оваа седница покрај Вас членовите на Советот, поканети се и Градоначалникот на Општина Прилеп...

Сакам да ве информирам дека согласно член 43 од Деловникот за работа на Советот , Претседателот на Совет во итни ситуации може да свика седница на Совет во рок покус од 7 дена, кога се работи за одредено прашање во дневниот ред, а согласно член 45 од Деловникот за работа на Совет, најправо се одлучува за итност без претрес и расправа, па затоа оправданоста на итноста ја ставам на гласање.

Кој е „за“ оправданоста на итноста на оваа 57-ма седница на Советот?

Кој е „против“, кој е „воздржан“?

Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски, „за“, Борче Јовчески „за“, Ирена Стерјовска – Локвенец „за“, Кирил Ѓорѓиески „за“, Јулијана Силјаноска „за“, Виктор Здравески „за“, Андријана Ристеска „за“, Винета Лозаноска „за“, Никола Габроски„за“, Сами Ајдини „за“, Кети Бикоска „за“.

Ви благодарам колеги советници

26 членови на Советот гласаа „за“.

Констатирам дека со 26 гласови „за“ итноста е оправдана.

За дневен ред на оваа седница го предлагам следното прашање:

**Д Н Е В Е Н Р Е Д**

1.Предлог - Решение за определување стручни Комисии за процена на штети во населените места Тополчани, Чепигово, Тројкрсти, Алинци, Канатларци и Клепач во Општина Прилеп, пред да отворам претрес го повикувам Претседателот на Комисијата за елементарни непогоди г-дин Жарко Северкоски да го поднесе извештајот по овaa точкa. Г-дине Северкоски повелете.

**ЖАРКО СЕВЕРКОСКИ:**

Почитувана Претседателке, почитувани советници добар ден.

Комисијата за елементарни непогоди денес во 9,30 часот одржа седница со една точка: - Предлог - Решение за определување стручни Комисии за процена на штети во населените места Тополчани, Чепигово, Тројкрсти, Алинци, Канатларци и Клепач во Општина Прилеп. Имено на 21.06.2021 година во попладнените часови овие населени места ги зафати силно невреме проследено со град и силен ветер и нанесе големи штети на земјоделските култури.

Комисијата за елементарни непогоди ги предложи следните членови:

Во првата Комисија: Зоран Пачешкоски, Абдула Бајрамоски и Стеван Велјаноски.

Во втората Комисија: Жани Петанчески, Дејан Ѓокоски и Александар Ѓорески.

Комисијата за елементарни непогоди со 4 гласови „за“ ја утврди оваа комисија исто така на Советот му предлага да ја прифати оваа точка во предложениот текст. Ви благодарам.

**ЕЛЕНЧЕ ТАШКОВСКА:**

Ви благодарам г-дине Северкоски.

На почетокот беше потивко и не информиравте за одржана седница на Комисијата за елементарни непогоди. Колку што разбрав ја одржавте во текот на денешниот ден во 9,30 часот.

Почитувани колеги дали имате доволно информации да преминеме на претрес на точката?

**САМИ АЈДИНИ:**

Почитувана претседателке само нека каже како се викаат тие комисии. Прва и втора комисија кои се тие комисии?

**ЕЛЕНЧЕ ТАШКОВСКА:**

Повелете г-дине Северкоски не слушнаа на почетокот советниците за што се работи.

**ЖАРКО СЕВЕРКОСКИ:**

Овие комисии се формираат за посебна проценка на штетите. Се викаат посебна Комисија за проценка на штети од елементарни непогоди.

**ЕЛЕНЧЕ ТАШКОВСКА:**

Тие ќе вршат теренски увид за на лице место да утврдат степен на предизвикани штети од невремето, кое што се случи на 21.06.2021 година.

**ЖАРКО СЕВЕРКОСКИ:**

Да тие комисии ќе излезат на терен за проценка на штетата по поднесувањето на барањата од оштетените земјоделци.

**ЕЛЕНЧЕ ТАШКОВСКА:**

Имаме потреба за некоја дополнителна информација?

**НИКОЛА ГАБРОСКИ:**

Јас ако може Претседателке.

**ЕЛЕНЧЕ ТАШКОВСКА:**

Повелете г-дине Габроски.

**НИКОЛА ГАБРОСКИ:**

Слушајќи ги имињата и презимињата, сфатив дека тие се вработени во Подрачното одделение од Министерството за земјоделство, шумарство и водостопанство така?

**ЖАРКО СЕВЕРКОСКИ:**

Не се сите вработени, дел се, сите се претежно се завршени земјоделски инженери, а има и еден запослено во Тутунски комбинат.

**НИКОЛА ГАБРОСКИ:**

Али во секој случај се стручни лица кои што можат да определат дали има штета и колкава е?

**ЖАРКО СЕВЕРКОСКИ:**

Да, да, да, стручни лица и претежно се истите оние членови кои досега вршеа проценка во минатите штети што беа напраени исто од вакви невремиња.

**НИКОЛА ГАБРОСКИ:**

Добро, благодарам.

**ЕЛЕНЧЕ ТАШКОВСКА:**

Ви благодарам и вас, благодарам г-дине Северкоски. Отворам претрес по оваа точка. Дали уште некој има прашања, односно зема збор по оваа точка?

Бидејќи никој не се јавува за збор ги молам членовите на Советот, да се изјаснат.

Кој е „за” усвојување на Решение за определување стручни Комисии за процена на штети во населените места Тополчани, Чепигово, Тројкрсти, Алинци, Канатларци и Клепач во Општина Прилеп?

Кој е “против”, кој е “воздржан”?

Еленче Ташковска „за“, Јулијана Цековска „за“, Зорица Кочоска „за“, Светлана Велеска „за“, Тони Камчески „за“, Никола Багески „за“, Елизабета Сурлаџија „за“, Адем Мамудоски „за“, Валентин Божиноски „за“, Александар Чапкуноски „за“, Хари Шојлески „за“, Жарко Северкоски „за“, Кире Тинтоски „за“, Ивона Кузмановиќ „за“, Александар Китаноски „за“, Дејан Проданоски, „за“, Борче Јовчески „за“, Ирена Стерјовска – Локвенец „за“, Кирил Ѓорѓиески „за“, Јулијана Силјаноска „за“, Виктор Здравески „за“, Андријана Ристеска „за“, Винета Лозаноска „за“, Никола Габроски„за“, Сами Ајдини „за“, Кети Бикоска „за“.

Ви благодарам колеги советници

26 членови на Советот гласаа „за“.

Констатирам дека со 26 гласови „за“ Решението е усвоено.

Со оглед на тоа дека дневниот ред е исцрпен, констатирам дека седницата е завршена.

Се гледаме на 29.06.2021 година во големата сала на Општина Прилеп на 58-мата седница на Советот на Општина Прилеп. Ви благодарам.

По исцрпувањето на дневниот ред, седницата заврши во 10,30 часот.

Број 09 – 1615/1 ПРЕТСЕДАТЕЛ

24.06.2021 година на Совет на Општина Прилеп

П р и л е п Еленче Ташковска с.р.

|  |  |  |
| --- | --- | --- |
|  |  |  |

СТЕНОГРАФ

Горица Чатлеска

|  |  |  |
| --- | --- | --- |
|  |  |  |